Jelurut

Jelurut, selurut, clorot, celorot, atau cerorot adalah sejenis makanan ringan tradisional (kuih) dari tepung beras manis dan lembut dengan santan, dibalut dengan janur atau daun kelapa muda dalam bentuk kon. Ia adalah sejenis snek manis tradisional yang lazimnya terdapat di Indonesia, Malaysia dan Brunei. 

Di Jawa, ia dikenali sebagai clorot atau celorot, dan sering dikaitkan dengan jajan pasar tradisional Jawa. Di Bali dan Lombok di Indonesia, ia dikenali sebagai cerorot. Di Brunei dan di negeri Sabah, ia dikenali sebagai jelurut.

Bahan-bahan dan kaedah memasak 
Gula jawa atau gula Melaka, daun pandan, garam dan air dididihkan sehingga selesai dan dicampur dengan santan. Cairan manis kemudian dituangkan ke atas tepung beras dan tepung sagu atau tepung ubi, dan digaul rata. Daun janur atau daun kelapa yang muda digulung untuk membentuk kon panjang. Adunan manis yang pekat tadi kemudian diisi ke dalam kon daun kelapa hingga tiga suku penuh. Kemudian bahagian atas dipenuhi dengan campuran santan, tepung beras dan garam. Kon ini dikukus selama kira-kira 15 minit sehingga adunan di dalam kon masak dan mengeras.

Rujukan

Pautan luar 

 Resipi Clorot 
 Video mengenai Clorot dalam budaya Jawa 
 Kuih Kuasa Terpanjang 

Masakan Malaysia
Masakan Brunei
Makanan kukus
Makanan snek Malaysia
Makanan snek Indonesia
Kuih